تورکیه جمهوریتی جمهوررئیسی رجب طیب اردوغان توناون مسکوده روسیه لیک کسبداشی ولادیمیر پوتین بیلن اوچره شدی.
آلتی ساعت دوام ایتگن اوشبو اوچره شوو آرتیدن ایککی رهبر اورتاق مطبوعاتی کنفرانس ترتیب له دی.
اردوغان, ادلب ده بحران نی کمیتیریش منطقه سی نینگ قوریلیشی بوییچه 2018 – ییل ده امضالنگن سوچی کیلیشووی نینگ بوزیلیشی گه سبب بولگن تامان نینگ هجوم لری بیلن منطقه نینگ امنیتی نی هدف قیلیب آلگن سوریه رژیمی دن عبارت ایکن لیگی نی بیلدیردی.
اردوغان, "رژیم نینگ عسکر لری میز نی هدف قیلیب آلیشی آرتیدن یوز بیرگن خفه ایتووچی حادثه لر کیتیدن ادلب ده ینگی بیر وضعیت نینگ حاکم بولیشی کیره ک" دییه قید ایتدی.
منطقه ده کیچه نینگ یریمی دن باشلب آتشکیسین نینگ تطبیق ایتیله باشله نه دیگن لیگی نی بیلدیرگن اردوغان, اوز سوز لری نی, "تورکیه اوشبو پروسه ده رژیم نینگ هر خیل هجومی گه قرشی جواب قیتریش حقی گه ایگه" شکلیده دوام ایتتیردی.
میزبان جمهوررئیس پوتین ایسه, "بحرانی وضعیت لرده, تامین ایتیلگن کیلیشوو لر دایره سیده هر دایم کیلیشیب آلیش گه موفق بولر ایدیک.  ییچیم یوللری تاپه آلر ایدیک.  بوگون هم خوددی شونده ی بولدی" دییه قید ایتدی.
پوتین, اردوغان بیلن عادی اهالی نینگ قیین چیلیک لری نی اداققه ییتیشتیره دیگن, آتشکیسین نینگ تامین ایتیلیشی گه سبب بوله دیگن, بشری یاردم لر بوییچه موفقیت گه سبب بوله دیگن بیر حجت تیار له گن لیک لری نی بیلدیردی.
پوتین, روسیه گه تشریف بویورگن لیگی اوچون اردوغان گه منتدارچیلیک بیلدیردی.
کیین ایسه تیارلنگن حجت تورکیه جمهوریتی تشقی ایش لر وزیری مولود چاووش اوغلی بیلن روسیه لیک کسبداشی سرگی لاوروف تامانیدن اوقیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
